गोरिल्ला काँच
गोरिल्ला ग्लास (Gorilla Glass) कॉर्निंग कंपनी के द्वारा तैयार किया गया एक काँच है जो तीखे रगड़ के प्रति अपने प्रतिरोध के लिये जाना जाता है। इसकी वजह से इसको कई स्मार्टफ़ोन (जैसे नेक्सस 5) में इस्तेमाल किया जात है। इसको बनाने में अल्युमिनियम ऑक्साईड तथा पोटाशियम लवण का इस्तेमाल किया जाता है जो इसको बाँकी ग्लासों से अलग बनाते हैं।
चूड़ी
कुछ कारखाने केवल काच ही बनाते हैं। मात्र काच को "ब्लाक काच" की संज्ञा दी जाती है। कुछ करखाने चूड़ी बनाते हैं। जो कारखाने ब्लाक काच बनाते हैं उनमें एक साथ भराई होती है और एक साथ निकासी। रेता आदि का मिश्रण "पॉटों" में भरने को भराई और गला काच निकालने को निकासी कहा जाता है। किंतु चूड़ी बनानेवाले कारखाने की भट्ठियों में भराई और निकासी का तारतम्य चलता रहता है और गला हुआ ब्लाक काच "कच्छाओं" से निकाला जाता है। दस फुट लंबी मोटी लोहे की छड़ में बड़ा प्याला लगा होता है। यही कच्छा है। चूड़ीं बनाने की स्थिति में केवल छड़ से ही काच निकाला जाता है। यह लंबी चार सूत मोटी छड़ "लबिया" कहलाती है।